**Äärellinen topologinen avaruus** on äärelliseen joukkoon määritelty topologia. Topologiaa on kehitetty lähinnä äärettömiin joukkoihin, mutta äärelliset topologiat voivat olla esimerkiksi yksinkertaisia havainnollistuksia joissakin tilanteissa.

Äärellisen joukon topologia voidaan määritellä yleistä topologiaa yksinkertaisemmin. Joukon *X* potenssijoukon *P*(*X*) osajoukko τ on topologia, jos

1. ∅ ∈ τ ja X ∈ τ
2. jos U ∈ τ ja V ∈ τ, niin U ∪ V ∈ τ
3. jos U ∈ τ ja V ∈ τ, niin U ∩ V ∈ τ

Äärellisen joukon kaikki topologiat muodostavat hilan.

Esimerkkejä
-----------

### Tyhjä ja yhden pisteen joukko

Tyhjällä joukolla ∅ on vain yksi topologia, jonka ainoa avoin joukko on tyhjä joukko.

Myös yhden pisteen joukolla on vain yksi topologia. Siinä avoimet joukot ovat tyhjä joukko ja ainoan alkion sisältävä joukko.

### Kaksi pistettä

Joukolla {a,b} on neljä topologiaa.

1. {∅, {a,b}} (minimitopologia)
2. {∅, {a}, {a,b}}
3. {∅, {b}, {a,b}}
4. {∅, {a}, {b}, {a,b}} (diskreetti topologia)

Aidosti erilaisia topologioita on kolme, koska edellä olevista toinen ja kolmas ovat selvästi keskenään homeomorfisia. Näiden kanssa homeomorfinen topologia on nimeltään Sierpińskin avaruus.

### Kolme pistettä

Kolmen pisteen joukossa {a,b,c} on 29 erilaista topologiaa, mutta vain 9 näistä on keskenään ei-homeomorfista.

1. {∅, {*a*,*b*,*c*}} (minimitopologia)
2. {∅, {*c*}, {*a*,*b*,*c*}}
3. {∅, {*a*,*b*}, {*a*,*b*,*c*}}
4. {∅, {*c*}, {*a*,*b*}, {*a*,*b*,*c*}}
5. {∅, {*c*}, {*b*,*c*}, {*a*,*b*,*c*}}
6. {∅, {*c*}, {*a*,*c*}, {*b*,*c*}, {*a*,*b*,*c*}}
7. {∅, {*a*}, {*b*}, {*a*,*b*}, {*a*,*b*,*c*}}
8. {∅, {*b*}, {*c*}, {*a*,*b*}, {*b*,*c*}, {*a*,*b*,*c*}}
9. {∅, {*a*}, {*b*}, {*c*}, {*a*,*b*}, {*a*,*c*}, {*b*,*c*}, {*a*,*b*,*c*}} (diskreetti topologia)

Viimeiset viisi näistä ovat {\displaystyle T\_{0}}-avaruuksia. Minimitopologiassa 1 ja topologioissa 2, 3 ja 4 pisteet a ja b eivät ole topologisesti erottuvia.

Topologisia ominaisuuksia
-------------------------

Äärellinen topologinen avaruus on selvästi kompakti, koska jokainen avoin peite on äärellinen. Samoin jokainen äärellinen topologinen avaruus on {\displaystyle N\_{2}}.

### Erotteluaksioomat

Äärellinen topologinen avaruus on {\displaystyle T\_{1}} vain, jos se on diskreetti. Jokaisen pisteen komplementti on äärellinen unioni suljetuista pisteistä ja siis suljettu, joten jokaisen pisteen on oltava avoin.

Näin ollen mikään diskreettiä avaruutta karkeampi topologinen avaruus ei voi olla {\displaystyle T\_{1}}, {\displaystyle T\_{2}} eli Hausdorff tai toteuttaa mitään ylempää erotteluaksioomaa.

Äärellisten topologioiden lukumäärä
-----------------------------------

Yksinkertaista kaavaa erilaisten topologioiden lukumäärälle ei tunneta. Alla oleva taulukko on kopio OEIS-sarjoista.

Topologioiden lukumäärä *n* pisteen joukossa| *n* | Eritopologioita | EriT0-topologioita | Ei-homeomorfisiatopologioita | Ei-homeomorfisiaT0-topologioita |
| --- | --- | --- | --- | --- |
| 0 | 1 | 1 | 1 | 1 |
| 1 | 1 | 1 | 1 | 1 |
| 2 | 4 | 3 | 3 | 2 |
| 3 | 29 | 19 | 9 | 5 |
| 4 | 355 | 219 | 33 | 16 |
| 5 | 6942 | 4231 | 139 | 63 |
| 6 | 209527 | 130023 | 718 | 318 |
| 7 | 9535241 | 6129859 | 4535 | 2045 |
| 8 | 642779354 | 431723379 | 35979 | 16999 |
| 9 | 63260289423 | 44511042511 | 363083 | 183231 |
| 10 | 8977053873043 | 6611065248783 | 4717687 | 2567284 |
| OEIS | A000798 | A001035 | A001930 | A000112 |

Kirjallisuutta
--------------

* Jalava, Väinö: *Moderni analyysi I*. 15. Tampere: TTKK, 1976. ISBN 951-720-223-7.